Adibah Amin

Khalidah Adibah binti Amin  (nosusu ontok 19 Mansak 1936), i ointutunan sabaagi Adibah Amin, nopo nga monunuat, kolumnis, mongingia', papadalin om mimingkono do Malaysia.

 Biografi 
Nosusu id Johor Bahru, nakalantoi isido mantad sikul takawas English-Medium om Universiti Malaya (1957). Mantad 1958 gisom 1961, mongia' isido Boros Melayu om  Boros Inggiris id Malay Girls College Kuala Lumpur. Sumusuhut, mongia' isido id Language Institute om Sikul Alam Shah, koduuduo dii nopo nga hilo id Kuala Lumpur om nosiliu luguan mongingia' tondu koiso id sikul Jalan Kolam Ayer [dinondo nopo di nga Seri Puteri School id Cyberjaya] miampai iso kawagu tonggungan id Institut Boros pogulu nakaawi do perkhidmatan id pondidikan.

Kumalaja isido sabaagi jurnalis montok suat abal New Straits Times mantad 1971 gisom 1984 om kalaps dii kumalaja id The Star maamaso di 1990-an. Hondomon i Adibah do ogumu moobosoros do Inggiris sabaagi monunuat di lajur id New Straits Times, hinonggo iti nopo nga sinuat disido di toun 1970-an om 1980-an momoguno do ngaran Sri Delima. Pinosoliwan kawagu o ponuatan dii id bontuk do buuk di toun 2009.

 Pakalajaan sastara 
Ponuatan di Adibah nopo nga kohompit no tolu novel id suang do boros Melayu: Bangsawan Tulen ("Aristokrat di Pointopot", 1950), Seroja Masih di Kolam ("Hilo kasari po kulam i Tolipuk", 1972, pinadalin kumaa Jepun di toun 1986), om Tempat Jatuh Lagi Dikenang ("Hondomon nopo Kasari o Kinorotuon", 1985). Minonuat nogi isido lobi ko' 200 drama rodiu om suniba. Minisokodung isido miampai The Star om New Straits Times montok poposoliwan do artikel kokomoi poingkuro do mooboros do Boros Melayu miampai otopot.Adibah Amin - in: Pogadaev, V. Malay World (Brunei, Indonesia, Malaysia, Singapore). Lingvostranovedchesky Dictionary. M.: "Vostochnaya Kniga", 2012, p. 34-35

Nokohompit nogi isido montok papadalin do sastara mantad boros Melayu kumaa boros Inggiris: "No Harvest but a Thorn", sinuat di Shahnon Ahmad om "Jungle of Hope" sinuat di Keris Mas, om nogi hiis sinuat di Usman Awang. Nokoimbulai nogi isido id tolu filem: Adik Manja, (1980), Hati Bukan Kristal (1989), om Mat Som (1990).A. F. Yassin Ahmad Fadzli Yassin.Sembang sastera bersama orang persuratan. Shah Alam: Fajar Bakti, 1998

Di toun 2008, noontok isido do toruol strok. Hali pia au nakakung, au no di isido milo do kumalaja.

 Gaa 
 Mimingkono Mongunguhup Kusai Bobos Tosonong id suang do Festival Filem Malaysia kumoiso di toun 1980 miampai watak sabaagi Adik Manja.
 Nakaanu do Titah Mahkota Johor (SMJ) mantad do Sultan Johor (1983)"Ketua Udara mengetuai senarai penghormatan Johor", New Straits Times, 8 April 1983.
 S.E.A. Anugerah Tulis, Thailand (1983)
 "Tutungkap Esso-Gapena" montok sokodung disido kumaa koburuon do kosusastaraan (1991)
 Wartawan bobos nakalantoi pogun mantad di Koisaan Wartawan Malaysia (1996)
 Johore Tutungkap Sastera (1996)
 Tutungkap Tun Razak sabaagi sokodung di osonong kopio montok koburuon pondidikan om popoimbulai piupakatan om kataranangan do mogigion id Malaysia (1998)
 Tutungkap Papadalin Kabansaan (2012)
 Gaa khas jurnalistik Institut Akhbar Malaysia (2013)Adibah Amin terima Anugerah Khas MPI-Petronas 2013 - "Utusan Malaysia", 26 April 2014
 Nomolohou sabaagi "Tokoh Cemerlang Malaysia" (2014)

 Sukuon 

Noputan labus


Category:Malaysian novelists
Category:Malaysian journalists
Category:1936 births
Category:Living people
Category:Malaysian women writers
Category:Malaysian women novelists
Category:Malaysian women journalists
Category:People from Johor
Category:20th-century Malaysian actresses
Category:20th-century Malaysian writers
Category:21st-century Malaysian writers
Category:20th-century novelists
Category:21st-century novelists
Category:20th-century Malaysian women writers
Category:21st-century Malaysian women writers
Category:Companions of the Order of the Crown of Johor